Läinud nädalavahetusel rekordilise kaheksandat korda Roland Garrosi tenniseturniiri võitnud Rafael Nadal sai hakkama üpris piinliku teoga, kui twitteris oma 4,5 miljoni fänni ees maailmale Nelson Mandela surma pärast kaastunnet avaldas.
"Kaotasime täna ühe tähtsaima inimese maailmas. Puhka rahus Nelson Mandela," seisis Nadali twitteriseinal. Pärast 3000 vastust fännidelt, et Mandela on elus, kirjutas tennisekuulsus kiirelt vabanduse. "Mul oli vale informatsioon ning Nelson Mandela ei ole meie seast lahkunud. Loodan, et ta on meiega veel kaua aega. Tema teod jäävad meiega igaveseks."
Legendaarsel ekspresident Mandelal, kes 27 aastat vangikongis pidi veetma, on viimastel aastatel olnud probleeme hingamisega ning paljude arvates võib käesolev haiglaskäik talle kahjuks viimaseks jääda.